ᱟᱨᱵᱟᱡᱽ ᱠᱷᱟᱱ

ᱟᱨᱵᱟᱡᱽ ᱠᱷᱟᱱ  (ᱡᱟᱱᱟᱢ- ᱔ ᱚᱜᱚᱥᱴᱚ ᱑᱙᱖᱔ ᱥᱟ.ᱦᱤᱛ) ᱫᱚ ᱥᱤᱧᱚᱛᱤᱭᱟ. ᱟᱠᱴᱚᱨ, ᱫᱤᱥᱟ.-ᱩᱫᱩᱜᱤᱡ ᱟᱨ ᱯᱷᱤᱞᱢ ᱯᱨᱳᱰᱩᱥᱚᱨ ᱟᱨ ᱟᱡ ᱫᱚ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟ.ᱢᱤ ᱠᱟᱱᱟᱭ ᱾ ᱚᱱᱟ ᱥᱟᱶᱛᱮ ᱛᱮᱞᱩᱜᱩ, ᱢᱟᱞᱟᱭᱟᱞᱚᱢ, ᱩᱨᱫᱷᱩ ᱯᱷᱤᱞᱢ ᱟᱨ ᱴᱤ.ᱵᱷᱤ ᱥᱤᱨᱤᱡᱽ ᱨᱮ ᱦᱚᱸᱭ ᱠᱟ.ᱢᱤ ᱟᱠᱟᱫᱼᱟ ᱾ ᱟᱡ ᱫᱚ ᱑᱙᱙᱖ ᱥᱟᱞ ᱠᱷᱚᱱ ᱢᱩᱬ ᱟᱨ ᱜᱚᱜᱲᱚ ᱪᱩᱨᱤᱛ ᱟᱠᱴᱚᱨ ᱠᱟ.ᱢᱤ ᱠᱟᱱᱟᱭ ᱾

 ᱯᱩᱭᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ 
ᱟᱨᱵᱟᱡᱽ ᱫᱚ (ᱵᱟᱵᱟ) ᱥᱚᱞᱤᱢ ᱠᱷᱟᱱ (:en:Salim Khan) ᱟᱨ ᱟᱭᱳ ᱥᱩᱥᱤᱞᱟ ᱪᱚᱨᱚᱠ (Sushila Charak) ᱛᱤᱠᱤᱱᱟᱜ ᱠᱚᱞᱮᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱟᱡ ᱪᱷᱩᱴᱠᱤ ᱟᱭᱳ (:en:Helen) ᱫᱚ ᱢᱤᱫ ᱵᱳᱞᱤᱣᱩᱰ ᱟᱠᱴᱨᱮᱥ ᱛᱟᱦᱮᱸ ᱠᱟᱱᱟᱭ ᱟᱨ ᱵᱟᱵᱟ ᱦᱚᱸ ᱵᱳᱞᱤᱣᱩᱰ ᱨᱤᱱ ᱧᱩᱛᱩᱢᱟᱱ ᱯᱚᱨᱫᱟ-ᱚᱱᱚᱞᱤᱭᱟ. ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱫᱚ ᱵᱳᱞᱤᱣᱩᱰ ᱟᱠᱴᱚᱨ ᱥᱚᱞᱢᱟᱱ ᱠᱷᱟᱱ :en:Salman Khan
ᱟᱨ ᱟᱠᱴᱚᱨ-ᱯᱨᱳᱰᱩᱥᱚᱨ
ᱥᱚᱦᱮᱞ ᱠᱷᱟᱱ (:en:Sohail Khan) ᱠᱤᱱ ᱨᱤᱱ ᱢᱟᱨᱟᱝ ᱵᱚᱭᱦᱟ ᱠᱟᱱᱟᱭ ᱟᱨ ᱟᱠᱚ ᱫᱚ ᱜᱣᱟᱞᱤᱭᱳᱨ ᱨᱮᱭᱟᱜ ᱥᱤᱱᱫᱤᱭᱟ ᱟᱥᱲᱟ :en:Scindia School ᱨᱮ ᱠᱚ ᱯᱚᱲᱦᱚᱱ ᱟᱠᱟᱱᱟ ᱾ ᱟᱠᱚᱭᱤᱡ ᱫᱚ ᱢᱤᱫ ᱵᱩᱦᱤᱱ ᱟᱞᱵᱤᱨᱟ ᱠᱷᱟᱱ ᱚᱜᱽᱱᱤᱦᱳᱛᱨᱤ :en:Alvira Khan Agnihotri ᱢᱮᱱᱟᱭᱟ ᱟᱨ ᱵᱩᱦᱤᱱ ᱛᱟᱠᱚ ᱫᱚ ᱟᱠᱴᱚᱨ  ᱚᱛᱩᱞ ᱚᱜᱽᱱᱤᱦᱳᱛᱨᱤ :en:Atul Agnihotri ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ ᱾

 ᱠᱮᱨᱤᱭᱚᱨ 
ᱠᱷᱟᱱ ᱫᱚ ᱑᱙᱙᱖ ᱥᱟᱞ ᱨᱮ ᱫᱟᱨᱟᱨ ᱯᱷᱤᱞᱢ (:en:Daraar), ᱢᱤᱫ ᱵᱟ.ᱫᱤ ᱪᱩᱨᱤᱛ ᱞᱮᱠᱟᱛᱮ ᱟᱡᱟᱜ ᱠᱮᱨᱤᱭᱚᱨ ᱮᱦᱚᱵ ᱞᱮᱫᱟᱭ ᱾ ᱱᱚᱶᱟ ᱞᱟ.ᱜᱤᱫ ᱥᱚᱨᱮᱥ ᱵᱟ.ᱫᱤ ᱯᱷᱤᱞᱢ-ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱟᱠᱟᱫᱟᱭ ᱾ ᱟᱡᱟᱜ ᱥᱳᱞᱳ ᱯᱷᱤᱞᱢ ᱨᱮ ᱵᱷᱟ.ᱜᱤ ᱟᱠᱴᱚᱨ ᱵᱟᱝ ᱦᱩᱭ ᱠᱟᱛᱮ ᱦᱚᱸ ᱟᱭᱢᱟ ᱧᱩᱢᱟᱱ ᱟᱭᱢᱟ-ᱪᱩᱨᱤᱛ ᱦᱤᱴ ᱯᱷᱤᱞᱢ ᱠᱚᱨᱟᱣ ᱟᱠᱟᱫᱟ, ᱡᱮᱢᱚᱱ ᱯᱭᱟᱨ ᱠᱤᱭᱟ ᱛᱳ ᱰᱚᱨᱱᱟ ᱠᱭᱟ (᱑᱙᱙᱘)(:en:Pyaar Kiya To Darna Kya), ᱜᱚᱨᱵᱷ ᱯᱨᱟᱭᱤᱰ ᱟᱱᱰ ᱦᱳᱱᱳᱨ (᱒᱐᱐᱔)(:en:Garv: Pride and Honour) ᱡᱟᱦᱟᱸ ᱨᱮ ᱟᱡᱤᱡ ᱵᱚᱭᱦᱟ ᱥᱚᱞᱢᱟᱱ ᱠᱷᱟᱱ ᱟᱜ ᱩᱞᱴᱟ. ᱪᱩᱨᱤᱛ ᱠᱚᱨᱟᱣ ᱟᱠᱟᱫᱟᱭ ᱾
᱒᱐᱐᱓ ᱥᱟᱞᱨᱮ ᱠᱚᱭᱟᱢᱚᱛ:ᱥᱤᱴᱤ ᱚᱱᱰᱚᱨ ᱛᱷᱨᱮᱴ (:en:Qayamat: City Under Threat) ᱨᱮ ᱵᱟ.ᱫᱤ ᱪᱩᱨᱤᱛ ᱟᱠᱴᱤᱝ ᱟᱠᱟᱫᱟᱭ, ᱡᱟᱦᱟᱸ ᱫᱚ ᱵᱳᱠᱥ ᱚᱯᱷᱤᱥ ᱨᱮ ᱦᱤᱴ ᱞᱮᱱᱟ ᱾ ᱫᱤᱥᱟ.-ᱩᱫᱩᱜᱤᱡ ᱯᱨᱤᱭᱚᱫᱚᱨᱥᱚᱱᱤ (:en:Priyadarshan) ᱦᱚᱛᱮ ᱛᱮ ᱠᱚᱢᱮᱰᱤ ᱯᱷᱤᱞᱢ ᱦᱩᱞᱪᱩᱞ (᱒᱐᱐᱔) :en:Hulchul, ᱢᱟᱞᱟᱢᱟᱞ ᱣᱤᱠᱞᱤ (:en:Malamaal Weekly), ᱵᱷᱟᱜᱚᱢ ᱵᱷᱟᱜᱽ (:en:Bhagam Bhag) ᱮᱢᱟᱱ ᱠᱚ ᱨᱮ ᱫᱚ ᱜᱚᱜᱲᱚ-ᱪᱩᱨᱤᱛ ᱞᱮᱠᱟᱛᱮ ᱟᱠᱴᱤᱝ ᱟᱠᱟᱫᱟᱭ ᱾

 ᱱᱤᱡᱚᱨ ᱡᱤᱭᱚᱱ 
ᱟᱨᱵᱟᱡᱽ ᱫᱚ ᱑᱙᱙᱘ ᱥᱟᱞᱨᱮ ᱢᱳᱰᱮᱞ-ᱟᱠᱴᱨᱮᱥ ᱢᱚᱞᱟᱭᱤᱠᱟ ᱟᱨᱳᱨᱟ (:en:Malaika Arora) ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ ᱾ ᱟᱠᱤᱱᱤᱡ ᱫᱚ ᱢᱤᱫ ᱠᱚᱲᱟ ᱜᱤᱫᱟ.ᱨ ᱒᱐᱐᱒ ᱥᱟᱞᱨᱮ ᱟᱨᱦᱟᱱ (Arhaan) ᱚᱢᱚᱱ ᱟᱠᱟᱱᱟᱭ ᱾ ᱟ.ᱠᱤᱱ ᱡᱩᱨᱤ-ᱡᱤᱛᱟ. ᱒᱘ ᱢᱟᱨᱪ ᱒᱐᱑᱖ ᱦᱤᱞᱚᱜ ᱟ.ᱠᱤᱱᱟᱜ ᱪᱷᱟᱯᱟ-ᱪᱷᱟ.ᱰᱤ ᱩᱪᱷᱟ.ᱱ ᱞᱮᱱᱟ ᱟᱨ ᱑᱑ ᱢᱮ ᱒᱐᱑᱗ ᱦᱤᱞᱚᱜ ᱟ.ᱠᱤᱱ ᱢᱩᱸᱫᱽᱨᱮ ᱥᱟᱠᱟᱢ-ᱪᱤᱨᱟ. ᱞᱮᱱᱟ ᱾ ᱟᱡ ᱫᱚ ᱒᱐᱑᱘ ᱠᱷᱚᱱ ᱡᱳᱨᱡᱤᱭᱟ ᱟᱱᱰᱨᱤᱭᱟᱱᱤ (Georgia Andriani) ᱥᱟᱶ ᱫᱩᱯᱩᱞᱟ.ᱲ ᱥᱟ.ᱜᱟ.ᱭ ᱨᱮ ᱢᱮᱱᱟᱭᱟ ᱾

 ᱯᱷᱮᱰᱟᱛ ᱡᱚᱱᱚᱲ 
https://en.wikipedia.org/wiki/Arbaaz_Khan
 ᱥᱟ.ᱠᱷᱭᱟ.ᱛ